A Ny fanomezam-pahasoavana:
· Fanomezana maro, Mpanome iray.
· Iza no manome ny fanomezam-pahasoavana? (1 Kor. 12:4-6)

· Mba ahatakarantsika ny fifandraisana misy eo amin'ny fanomezam-pahasoavana sy ny Mpanome, dia mampiasa voambolana telo i Paoly hamaritana azy ireo, sy hampisongadinana ny mahasamihafa azy: fanomezana; fanompoana; ary asa.
· Nefa, iray ihany ny Mpanome: Ny Fanahy [Masina]; ny Tompo [Jesosy]; ary Andriamanitra [Ray]. Izany dia mba hilazana: miara-miasa Andriamanitra telo Izay Iray (Jaona 14:16).
· Fa tsy nomen'Andriamanitra toy ny fanomen'ireo “andriamanitra” Grika-Romana ireo fanomezana ireo (1 Kor. 12:2). Tsy misy firehadrehatana, na fifidianana araky ny ambaratonga misy ny mpandray ny fanomezana (toy ny, vehivavy mpanompo ao amin'ny tempoly ohatra).
· Nahoana Andriamanitra no nanome fanomezam-pahasoavana samihafa ho an'olona samy hafa? (1 Kor. 12:7)
· Natao “hahasoa” ny fiangonana ny Fanomezam-pahasoavana. Andriamanitra irery ihany no mahalala izay olona afaka mampiasa fanomezana manokana iray ho fanatrarana izany tanjona izany.
· Ratsam-batana maro, tena iray.
· Andriamanitra dia iray, fa samy manana ny anjara asany ireo Persona telo amin'Andriamanitra telo izay iray. Toy izany koa, iray ihany ny fiangonana, fa samy manana ny anjara asany toy ny tenan'i Kristy eto an-tany ireo mambra ao aminy (1 Kor. 12:12-13).
· Mampiasa fanoharana amin'ny fiangonana ho toy ny ratsam-batana i Paoly hansongadinana ny firaisana ao anaty fahasamihafana. Ny maso no manana ny “fanomezan'” ny fahitana, fa tsy ny sofina. Nefa, dia mifameno izy roa amin'ny fiarahana miasa. Toy izany koa, ao am-piangonana, ny olona tsirairay dia samy manana ny anjara asany araka ny fanomezana noraisiny (1 Korintiana 12:28-30).
· Noho izany, dia ilaina ny olona rehetra; fa tsy misy ambony noho ny hafa; fa samy mihevitra izay mahasoa ny hafa ny tsirairay; ary koa samy hiasa ho amin'ny fampiraisana ny fiangonana (1 Kor. 12:15-27).
B Ny singa mampiray:
· Ny fahatanterahan'ny fitiavana.
· Tsy fanomezana ny fitiavana, fa “làlana tsara indrindra” (1 Korintiana 12:31). Vokatry ny Fanahy Masina eo amin'ny fiainan'ny mpino ny fitiavana (Galatiana 5:22). Amin'ny fitiavana ihany no ahafahana mampiasa tsara ny fanomezam-pahasoavana.
· Raha tsy misy fitiavana, dia toy ny “varahina maneno sy kipantsona mikarantsana” ny fanomezam-pahasoavan'ny fiteny. Tsinotsinona ny fanomezam-pahasoavan'ny faminaniana, ny teny fahalalana, ary ny finoana, raha tsy misy fitiavana. Zava-poana ny fanomezam-pahasoavan'ny fahalalan-tanana sy ny fanoloran-tena ho martiora, raha tsy misy fitiavana (1 Kor. 13:1-3).
D Fanomezana manokana:
· Ny fanomezam-pahasoavan'ny fiteny.
· Ny fanamafisan'i Paoly ny amin'ny fanomezam-pahasoavan'ny fiteny sy ny fampiasana azy tsara dia maneho fa tsy araka ny tokony ho izy no nampiasan'ireo mambra tao amin'ny fiangonana tao Korinto azy, ka niteraka korontana sy safotofoto nandritra ny fanompoam-pivavahana (1 Kor. 14:23).
· Ny fanomezam-pahasoavan'ny fiteny dia ny fahaizana miteny fitenin'ny olona na an'ny anjely izay tsy fantatry ny hafa (1 Kor. 13:1). Rehefa tsy hain'ny mpihaino ilay fiteny, dia ilaina ny fandikan-teny (Asa 2:8; 1 Kor. 14:2, 13-14, 27-28).
· Hafa ny fandraisan'ireo izay mihevitra fa tokony hanana io fanomezam-pahasoavana io avokoa isika rehetra, noho ny fanirian'i Paoly fa tokony hiteny amin'ny fiteny tsy fantatra ny rehetra (1 Kor. 14:5).
· Raha ny marina, dia mahafaoka ny fanomezam-pahasoavana rehetra io faniriana io (1 Kor. 14:1). Efa nataon'i Paoly mazava tsara fa “izy rehetra dia samy nomena ny fampisehoana ny Fanahy hahasoa” (1 Kor. 12:7). Noho izany, tsy mitovy ny fanomezam-pahasoavana raisin'ny tsirairay.
· Ny fanomezam-pahasoavan'ny faminaniana.
· Tsy tokony ho ferantsika amin'ny fahalalana mialoha ny ho avy ny fanomezam-pahasoavan'ny faminaniana. Ny fampiasana voalohan'ny fanomezam-pahasoavan'ny faminaniana dia ho fampandrosoana, ho famporisihana ary ho fampiononana (1 Kor. 14:3).
· Asongandin'i Paoly mihoatra noho ny hafa io fanomezam-pahasoavana io (1 Kor. 14:1, 4, 22-25). Nefa koa mamporisika izy ny hampiasana azy araka ny tokony ho izy mba tsy hiteraka savorovoro: “kanefa aoka ny zavatra rehetra hatao amin'ny fahamendrehana sy ny filaminana” (1 Kor. 14:40; jereo 1 Kor. 14:29-33).
· Amin'ny maha fanomezam-pahasoavana mampiavaka ny Fiangonana sisa azy, dia niseho teo amin'ny fiainana sy asan'i Ellen G. White izany (Apok. 12:17; 19:10).
· Ahoana anefa no hahafantarantsika ny mpaminany marina?
(1) Tanteraka ny zavatra ho avy ambarany — raha tsy misy fepetra (Deo. 18:22; Jer. 28:8-9; Jona 4:2)
(2) Mifanaraka amin'ny an'ireo mpaminany talohany ny hafatra entiny (Deo. 13:1-3; Isa. 8:20)
(3) Hita taratra eo amin'ny fiainany ny fanolorany tena ho an'i Jesosy (1 Jaona 4:1-3)
(4) Mifanaraka amin'ny hafatra ara-Baiboly entiny ny fiainany (Mat. 7:15-20)
